title: Συμφωνία πλαίσιο ΕΕ-Λιβύης Σύσταση του Ευρωπαϊκού Κοινοβουλίου της 20ής Ιανουαρίου 2011 προς το Συμβούλιο σχετικά με τις διαπραγματεύσεις για τη συμφωνία πλαίσιο ΕΕ-Λιβύης (2010/2268(INI))

text:
               11.5.2012

               EL

               Επίσημη Εφημερίδα της Ευρωπαϊκής Ένωσης

               CE 136/99

         Πέμπτη 20 Ιανουαρίου 2011Συμφωνία πλαίσιο ΕΕ-Λιβύης
   P7_TA(2011)0020
   Σύσταση του Ευρωπαϊκού Κοινοβουλίου της 20ής Ιανουαρίου 2011 προς το Συμβούλιο σχετικά με τις διαπραγματεύσεις για τη συμφωνία πλαίσιο ΕΕ-Λιβύης (2010/2268(INI))
   2012/C 136 E/19

      Το Ευρωπαϊκό Κοινοβούλιο,

               —

               έχοντας υπόψη την πρόταση σύστασης προς το Συμβούλιο την οποία υπέβαλε η Ana Gomes εξ ονόματος της ομάδας S&D σχετικά με τις εν εξελίξει διαπραγματεύσεις για τη συμφωνία πλαίσιο ΕΕ-Λιβύης (B7-0615/2010),

               —

               έχοντας υπόψη τα συμπεράσματα του Συμβουλίου Γενικών Υποθέσεων και Εξωτερικών Σχέσεων της 15ης Οκτωβρίου 2007 σχετικά με την έναρξη των συζητήσεων για μια συμφωνία πλαίσιο μεταξύ ΕΕ και Λιβύης, καθώς και τα συμπεράσματα του Ευρωπαϊκού Συμβουλίου που συνεδρίασε στις 18-19 Ιουνίου 2009 και στις 29-30 Οκτωβρίου 2009 με θέμα τις πολιτικές για τη μετανάστευση,

               —

               έχοντας υπόψη το μνημόνιο κατανόησης που υπέγραψαν από κοινού ο Επίτροπος Ferrero-Waldner και ο Γραμματέας Ευρωπαϊκών Υποθέσεων El Obeidi στις 23 Ιουλίου 2007,

               —

               έχοντας υπόψη τις εν εξελίξει διαπραγματεύσεις μεταξύ ΕΕ και Λιβύης για μια συμφωνία πλαίσιο,

               —

               έχοντας υπόψη το σχέδιο δράσης HIV για τη Βεγγάζη, που δρομολογήθηκε το Νοέμβριο του 2004,

               —

               έχοντας υπόψη την τρέχουσα πρακτική συνεργασία ΕΕ-Λιβύης για τη μετανάστευση και το πρόγραμμα συνεργασίας για την μετανάστευση που υπέγραψε η Επιτροπή στις 4 Οκτωβρίου 2010,

               —

               έχοντας υπόψη την Οικουμενική Διακήρυξη για τα δικαιώματα του ανθρώπου, της 10ης Δεκεμβρίου 1948,

               —

               έχοντας υπόψη τη Σύμβαση της Γενεύης της 28ης Ιουλίου 1951 και το Πρωτόκολλο της 31ης Ιανουαρίου 1967 σχετικά με το καθεστώς των προσφύγων,

               —

               έχοντας υπόψη τις διάφορες πράξεις ανθρωπίνων δικαιωμάτων που έχει υπογράψει η Λιβύη, όπως το Διεθνές Σύμφωνο για τα Αστικά και Πολιτικά Δικαιώματα (1970), το Διεθνές Σύμφωνο για τα οικονομικά, κοινωνικά και μορφωτικά δικαιώματα (1970), τη Διεθνή Σύμβαση για την εξάλειψη κάθε μορφής φυλετικών διακρίσεων (1968), τη Σύμβαση των Ηνωμένων Εθνών για την κατάργηση κάθε μορφής διακρίσεων εις βάρος των γυναικών (1989), τη Σύμβαση κατά των βασανιστηρίων και άλλων τρόπων σκληρής, απάνθρωπης ή ταπεινωτικής μεταχείρισης ή τιμωρίας (1989), τη Σύμβαση των Ηνωμένων Εθνών για τα Δικαιώματα του Παιδιού (1993) και τη Διεθνή Σύμβαση για την Προστασία των Δικαιωμάτων όλων των διακινούμενων εργαζομένων και των μελών των οικογενειών τους (2004),

               —

               έχοντας υπόψη το ψήφισμα 62/149 της Γενικής Συνέλευσης των Ηνωμένων Εθνών (UNGA), της 18ης Δεκεμβρίου 2007, στο οποίο ζητείται η εφαρμογή μορατόριουμ για τη χρήση της θανατικής ποινής, και το ψήφισμα 63/168 της Γενικής Συνέλευσης των Ηνωμένων Εθνών, της 18ης Δεκεμβρίου 2008, στο οποίο ζητείται η εφαρμογή του ψηφίσματος 62/149 του 2007 της Γενικής Συνέλευσης των Ηνωμένων Εθνών,

               —

               έχοντας υπόψη τον Αφρικανικό Χάρτη Ανθρωπίνων Δικαιωμάτων και Δικαιωμάτων των Λαών και το Πρωτόκολλό του για τη σύσταση του Αφρικανικού Δικαστηρίου για τα Δικαιώματα του Ανθρώπου και των Λαών, που έχει επικυρώσει η Λιβύη στις 26 Μαρτίου 1987 και 19 Νοεμβρίου 2003, αντιστοίχως,

               —

               έχοντας υπόψη τη σύμβαση του Οργανισμού Αφρικανικής Ενότητας του Σεπτεμβρίου 1969 που διέπει ορισμένες πτυχές των προσφυγικών προβλημάτων στην Αφρική, της οποίας η Λιβύη αποτελεί συμβαλλόμενο μέρος από τις 17 Ιουλίου 1981,

               —

               έχοντας υπόψη το Χάρτη Θεμελιωδών Δικαιωμάτων της Ευρωπαϊκής Ένωσης,

               —

               έχοντας υπόψη τα ψηφίσματά τους της 18ης Ιανουαρίου 2007 σχετικά με την καταδίκη σε θάνατο ιατρικού προσωπικού στη Λιβύη (1) και της 17ης Ιουνίου 2010 σχετικά με τις εκτελέσεις στη Λιβύη (2),

               —

               έχοντας υπόψη το άρθρο 121, παράγραφος 3, και το άρθρο 97, του Κανονισμού του,

               —

               έχοντας υπόψη την έκθεση της Επιτροπής Εξωτερικών Υποθέσεων (A7-0368/2010),

               Α.

               λαμβάνοντας υπόψη ότι, παρά τη διατήρηση της αυταρχικής διακυβέρνησης και τη συστηματική παραβίαση των διεθνών συμβάσεων για τα θεμελιώδη δικαιώματα και τις ελευθερίες, η Λιβύη διευρύνει τις εμπορικές και πολιτικές σχέσεις της με τα κράτη μέλη της ΕΕ και λειτουργεί ως εταίρος της ΕΕ στην περιοχή της Μεσογείου και την Αφρική σε μια ευρεία σειρά θεμάτων που επηρεάζουν την ασφάλεια και τη σταθερότητα, μεταξύ των οποίων η μετανάστευση, η δημόσια υγεία, η ανάπτυξη, το εμπόριο και οι οικονομικές σχέσεις, η κλιματική αλλαγή, η ενέργεια και η πολιτιστική κληρονομιά,

               Β.

               λαμβάνοντας υπόψη ότι διάφορα κράτη μέλη της ΕΕ έχουν στενές σχέσεις με τη Λιβύη, όπου εθνικές εταιρείες και τράπεζες να χρησιμεύουν ως όχημα για τις οικονομικές επενδύσεις της Λιβύης στην Ευρώπη, και ότι, στις 30 Αυγούστου 2008, η Ιταλία υπέγραψε σύμφωνο φιλίας με τη Λιβύη που διέπει τις σχέσεις σε διάφορους τομείς, περιλαμβανομένων της συνεργασίας για τη διαχείριση της μετανάστευσης και των οικονομικών αποζημιώσεων για τον πόλεμο και το αποικιακό καθεστώς· λαμβάνοντας υπόψη ότι στις 9 Νοεμβρίου 2010 το ιταλικό κοινοβούλιο ζήτησε από την κυβέρνηση να αναθεωρήσει αυτή τη συνθήκη,

               Γ.

               λαμβάνοντας υπόψη ότι η συμφωνία πλαίσιο ΕΕ-Λιβύης που βρίσκεται επί του παρόντος στο στάδιο των διαπραγματεύσεων καλύπτει ευρύ φάσμα θεμάτων, από την ενίσχυση του πολιτικού διαλόγου έως τη διαχείριση της μετανάστευσης, την ανάπτυξη των εμπορικών και οικονομικών σχέσεων, την ενεργειακή ασφάλεια και τη βελτίωση της συνεργασίας σε διάφορους τομείς· λαμβάνοντας υπόψη ότι η συμφωνία πλαίσιο αναμένεται ότι θα δώσει την ευκαιρία για εντατικοποίηση του πολιτικού διαλόγου μεταξύ Λιβύης και ΕΕ,

               Δ.

               λαμβάνοντας υπόψη ότι ο σεβασμός των ανθρωπίνων δικαιωμάτων, της δημοκρατίας και του κράτους δικαίου, καθώς και η αντίθεση στην θανατική ποινή αποτελούν θεμελιώδεις αρχές της ΕΕ· λαμβάνοντας υπόψη ότι το Ευρωπαϊκό Κοινοβούλιο τάσσεται αναφανδόν υπέρ της κατάργησης της θανατικής ποινής σε ολόκληρο τον κόσμο και ότι έχει ζητήσει επανειλημμένα την ανάκληση της θανατικής καταδίκης και την αποφυλάκιση των πέντε βουλγάρων νοσοκόμων και του παλαιστίνιου γιατρού που βρίσκονται εδώ και χρόνια στις φυλακές της Λιβύης, πέραν του ότι καταδικάζει τις εκτελέσεις Λίβυων και μη πολιτών που έχουν γίνει στη Λιβύη,

               Ε.

               λαμβάνοντας υπόψη ότι η Λιβύη έχει κυρώσει την σύμβαση του Οργανισμού Αφρικανικής Ενότητας που διέπει ορισμένες πτυχές των προβλημάτων των προσφύγων στην Αφρική, το άρθρο 8 της οποίας επισημαίνει ότι η σύμβαση αποτελεί στην πράξη συμπλήρωμα, για την Αφρική, της Σύμβασης των Ηνωμένων Εθνών για τους Πρόσφυγες του 1951 και ότι τα μέλη της θα πρέπει να συνεργάζονται με την Ύπατη Αρμοστεία των Ηνωμένων Εθνών για τους Πρόσφυγες· λαμβάνοντας υπόψη ωστόσο ότι η Λιβύη δεν έχει κυρώσει τη Σύμβαση των Ηνωμένων Εθνών για τους Πρόσφυγες, του 1951, η οποία αποτελεί τη μοναδική διεθνή σύμβαση που παρέχει πλήρη ορισμό της έννοιας των προσφύγων, σε συνδυασμό με δεσμευτικά μέτρα προστασίας και ειδικό μηχανισμό για την εποπτεία από το Γραφείο του Ύπατη Αρμοστή των Ηνωμένων Εθνών για τους Πρόσφυγες,

               ΣΤ.

               λαμβάνοντας υπόψη ότι υπάρχουν βάσιμα στοιχεία για την πρακτική εκτεταμένων διακρίσεων που εφαρμόζει η Λιβύη κατά των μεταναστών εργαζομένων βάσει της εθνικής ή εθνοτικής καταγωγής τους, ιδιαίτερα δε για τη φυλετική καταδίωξη των αφρικανών μεταναστών εργαζομένων και ότι το Ευρωπαϊκό Κοινοβούλιο ανησυχεί σοβαρά σχετικά με πληροφορίες για πράξεις σεξουαλικής βίας κατά των γυναικών,

               Ζ.

               λαμβάνοντας υπόψη ότι το άρθρο 19, παράγραφος 2, του Χάρτη Θεμελιωδών Δικαιωμάτων της ΕΕ απαγορεύει την απομάκρυνση, απέλαση ή έκδοση σε κράτος ατόμων που διατρέχουν σοβαρό κίνδυνο να τους επιβληθεί η ποινή του θανάτου ή να υποβληθούν σε βασανιστήρια ή άλλη απάνθρωπη ή εξευτελιστική ποινή ή μεταχείριση,

               Η.

               λαμβάνοντας υπόψη ότι η Λιβύη εξελέγη στο Συμβούλιο για τα Ανθρώπινα Δικαιώματα των Ηνωμένων Εθνών στις 13 Μαΐου 2010 και έχει κυρώσει αρκετές πράξεις για τα ανθρώπινα δικαιώματα και ότι, κατά συνέπεια, έχει ειδικές διεθνείς νομικές υποχρεώσεις να σέβεται τα ανθρώπινα δικαιώματα αλλά δεν έχει λάβει προς το παρόν συγκεκριμένα μέτρα για να βελτιώσει τις επιδόσεις της στον τομέα των ανθρωπίνων δικαιωμάτων ούτε ξεκίνησε πραγματική συνεργασία με τα όργανα των ανθρωπίνων δικαιωμάτων που έχουν συσταθεί βάσει ειδικών διαδικασιών και συνθηκών των Ηνωμένων Εθνών· λαμβάνοντας υπόψη ότι τα ανθρώπινα δικαιώματα είναι αδιαίρετα αλλά ότι οι Λίβυοι και οι αλλοδαποί στη Λιβύη, παρά το γεγονός ότι απολαύουν ορισμένων οικονομικών και κοινωνικών πλεονεκτημάτων που οφείλονται στη διανομή του εθνικού εισοδήματος από το κράτος, δεν απολαύουν ωστόσο των περισσοτέρων ατομικών και πολιτικών δικαιωμάτων, δηλαδή της ελευθερίας της έκφρασης, του συνέρχεσθαι και του συνεταιρίζεσθαι, του δικαιώματος σε δίκαιη δίκη, των εργασιακών δικαιωμάτων, των δικαιωμάτων των γυναικών και του δικαιώματος για ελεύθερες εκλογές, και λαμβάνοντας υπόψη ότι είναι συχνές οι περιπτώσεις αυθαίρετης κράτησης, βασανιστηρίων, ακούσιων εξαφανίσεων και διακρίσεων, αφορούν δε ιδιαίτερα τους μετανάστες,

               Θ.

               λαμβάνοντας υπόψη ότι η άσκηση της κρατικής εξουσίας στη Λιβύη δεν εδράζεται στο κράτος δικαίου και στη δημοκρατική λογοδοσία και έχει οδηγήσει σε αυθαίρετες και απρόβλεπτες συμπεριφορές έναντι αλλοδαπών προσώπων και συμφερόντων, όπως συνέβη πρόσφατα με Ελβετό επιχειρηματία και αλλοδαπούς που εκτελέστηκαν για εγκλήματα του κοινού ποινικού δικαίου χωρίς να αποκαλυφθεί η ταυτότητά τους,

               1.

               απευθύνει στο Συμβούλιο, στο πλαίσιο των εν εξελίξει διαπραγματεύσεων για τη συμφωνία πλαίσιο, τις ακόλουθες συστάσεις:

                           α)

                           σημειώνει την πρόσφατη απόφαση του Συμβουλίου με την οποία επιτρέπεται τελικά σε περιορισμένο αριθμό μελών του Κοινοβουλίου να λάβουν γνώση της εντολής που έχει δοθεί στην Επιτροπή όσον αφορά τη διαπραγμάτευση συμφωνίας πλαίσιο μεταξύ ΕΕ και Λιβύης· εκφράζει ωστόσο τη δυσαρέσκειά του για το γεγονός ότι η απόφαση αυτή ελήφθη με καθυστέρηση και ζητεί να δοθεί στο ΕΚ πρόσβαση στις εντολές όλων των υπό διαπραγμάτευση διεθνών συμφωνιών, σύμφωνα με το άρθρο 218, παράγραφος 10 της ΣλΕΕ, βάσει του οποίου «το Ευρωπαϊκό Κοινοβούλιο ενημερώνεται αμέσως και πλήρως σε όλα τα στάδια της διαδικασίας»·

                           β)

                           χαιρετίζει την έναρξη των διαπραγματεύσεων μεταξύ της ΕΕ και της Λιβύης ως πρωτοβουλία για την ανάπτυξη νέων σχέσεων της ΕΕ με την περιοχή της Μεσογείου και με την Αφρική· θεωρεί ότι η συνεργασία με τη Λιβύη είναι χρήσιμη προκειμένου να εξετασθούν ζητήματα όπως η ασφάλεια και η σταθερότητα, η μετανάστευση, η δημόσια υγεία, η ανάπτυξη, το εμπόριο, η αλλαγή του κλίματος, η ενέργεια και ο πολιτισμός·

                           γ)

                           παροτρύνει το Συμβούλιο και την Επιτροπή να συστήσουν με έμφαση στη Λιβύη να κυρώσει τη σύμβαση της Γενεύης του 1951 για τους πρόσφυγες και το πρωτόκολλό της του 1967, και να συνεργασθεί πλήρως με την Ύπατη Αρμοστεία των Ηνωμένων Εθνών για τους Πρόσφυγες ούτως ώστε να εγγυηθεί τη δέουσα προστασία και τα δικαιώματα των μεταναστών, καθώς και να εγκρίνει νομοθεσία για το άσυλο που θα αναγνωρίζει το καθεστώς των προσφύγων και τα αντίστοιχα δικαιώματά τους, ιδίως την απαγόρευση των ομαδικών απελάσεων και την αρχή της μη επαναπροώθησης·

                           δ)

                           υπενθυμίζει στο Συμβούλιο και την Επιτροπή ότι έχουν υποχρέωση να μεριμνούν για την πλήρη συμμόρφωση της εξωτερικής πολιτικής της ΕΕ με τον Χάρτη Θεμελιωδών Δικαιωμάτων, ιδιαίτερα το άρθρο 19, που απαγορεύει τις μαζικές απελάσεις και αναγνωρίζει την αρχή της μη επαναπροώθησης·

                           ε)

                           παροτρύνει το Συμβούλιο και την Επιτροπή να ζητήσουν από τις αρχές της Λιβύης να υπογράψουν μνημόνιο κατανόησης που θα παρέχει στην Ύπατη Αρμοστεία των Ηνωμένων Εθνών για τους Πρόσφυγες νομική παρουσία στη χώρα, με εντολή για πλήρη πρόσβαση και άσκηση των δραστηριοτήτων προστασίας της·

                           στ)

                           παροτρύνει το Συμβούλιο και την Επιτροπή να εξασφαλίσουν ότι ενδεχόμενη συμφωνία επανεισδοχής με τη Λιβύη θα μπορούσε να εξετασθεί μόνον για τους μετανάστες χωρίς χαρτιά, αποκλείοντας συνεπώς εκείνους που έχουν δηλωθεί ως αιτούντες άσυλο, πρόσφυγες ή άτομα χρήζοντα προστασίας, και επαναλαμβάνει ότι η αρχή της μη επαναπροώθησης εφαρμόζεται σε οιονδήποτε διατρέχει κίνδυνο να του επιβληθεί η ποινή του θανάτου, να υποβληθεί σε απάνθρωπη μεταχείριση ή σε βασανιστήρια·

                           ζ)

                           καλεί το Συμβούλιο να προσφέρει επανεγκατάσταση σε αναγνωρισμένους πρόσφυγες που θα εντοπίσει η Ύπατη Αρμοστεία των Ηνωμένων Εθνών για τους Πρόσφυγες στη Λιβύη σύμφωνα με το πρόγραμμα συνεργασίας για την μετανάστευση που συμφωνήθηκε στις 4 Οκτωβρίου 2010·

                           η)

                           καλεί το Συμβούλιο και την Επιτροπή να ενισχύσουν την υποστήριξή τους προς τις δραστηριότητες της Ύπατης Αρμοστείας των Ηνωμένων Εθνών για τους Πρόσφυγες ενθαρρύνοντας ταυτόχρονα τις λιβυκές αρχές να τηρούν τις διεθνείς ανθρωπιστικές αρχές για τους μετανάστες χωρίς χαρτιά στη χώρα, μεταξύ άλλων τη συστηματική πρόσβαση της Ύπατης Αρμοστείας των Ηνωμένων Εθνών για τους Πρόσφυγες στα κέντρα κράτησης·

                           θ)

                           καλεί το Συμβούλιο και την Επιτροπή να προτείνουν βοήθεια στη Λιβύη, με τη συμμετοχή της Ύπατης Αρμοστείας των Ηνωμένων Εθνών για τους Πρόσφυγες, του Διεθνούς Οργανισμού Μεταναστεύσεως, του Διεθνούς Κέντρου για την Ανάπτυξη Μεταναστευτικής Πολιτικής και άλλων ειδικών οργανισμών, με στόχο την αντιμετώπιση του προβλήματος της εμπορίας ανθρώπων στην περιοχή, με ιδιαίτερη έμφαση στην προστασία των γυναικών και των παιδιών, περιλαμβανομένης βοήθειας για την ένταξη των νόμιμων μεταναστών και τη βελτίωση των συνθηκών για τους μετανάστες που βρίσκονται στη χώρα παράνομα· για το σκοπό αυτό χαιρετίζει τη συμφωνία σχετικά με πρόγραμμα συνεργασίας για τη μετανάστευση που υπεγράφη μεταξύ των Επιτρόπων Malmström και Füle και των λιβυκών αρχών τον Οκτώβριο 2010·

                           ι)

                           παροτρύνει την Επιτροπή να αποκαλύψει στο Κοινοβούλιο όλες τις πληροφορίες με κάθε λεπτομέρεια σχετικά με τα εξωτερικά χρηματοοικονομικά μέσα που χρησιμοποιούνται για την εταιρική σχέση ΕΕ-Λιβύης·

                           ια)

                           παροτρύνει το Συμβούλιο να ενθαρρύνει τη Λιβύη να δεσμευθεί με ένα μορατόριουμ για τη θανατική ποινή, συμμορφούμενη προς τα ψηφίσματα της Γενικής Συνέλευσης των Ηνωμένων Εθνών (UNGA) που εγκρίθηκαν στις 18 Δεκεμβρίου 2007 και 18 Δεκεμβρίου 2008 με σκοπό την κατάργηση της θανατικής ποινής, και να ζητήσει από τις αρχές της χώρας να εκδώσουν στατιστικές για όλα τα άτομα που εκτελέστηκαν στη Λιβύη από το 2008 και να κοινοποιήσουν την ταυτότητα των εν λόγω ατόμων και τις κατηγορίες βάσει των οποίων καταδικάστηκαν· καλεί την Ύπατη Εκπρόσωπο/Αντιπρόεδρο να καταδείξει την πολιτική προτεραιότητα που αποτελεί για την ΕΕ η κατάργηση της θανατικής ποινής προβάλλοντας συστηματικά το ζήτημα αυτό στις επαφές της με τις λιβυκές αρχές·

                           ιβ)

                           καλεί το Συμβούλιο να επιμείνει να περιληφθεί στη συμφωνία πλαίσιο ρήτρα για το Διεθνές Ποινικό Δικαστήριο, έτσι ώστε να εξετάσει η Λιβύη το ενδεχόμενο κύρωσης του καταστατικού της Ρώμης·

                           ιγ)

                           καλεί το Συμβούλιο να προτείνει στη Λιβύη συνεργασία σε προγράμματα για να ενισχυθούν οι περιφερειακές συνέργιες για τη βιώσιμη ανάπτυξη και τα περιβαλλοντικά ζητήματα, όπως η κλιματική αλλαγή, η λειψυδρία και η ερημοποίηση·

                           ιδ)

                           καλεί το Συμβούλιο και την Επιτροπή να ενθαρρύνουν, κατά τη διάρκεια των διαπραγματεύσεων για τη συμφωνία πλαίσιο, τη συμμετοχή της Λιβύης στην ευρωμεσογειακή εταιρική σχέση και στις δραστηριότητες και τα κύρια έργα της Ένωσης για τη Μεσόγειο·

                           ιε)

                           καλεί την Επιτροπή να σεβασθεί πλήρως την υποχρέωσή της δυνάμει του άρθρου 218 της ΣλΕΕ ενημερώνοντας δεόντως το Κοινοβούλιο ως προς τις επιδιώξεις της ΕΕ με την «πυρηνική συνεργασία» με τη Λιβύη στο κεφάλαιο «Ενέργεια» των διαπραγματεύσεων για τη συμφωνία πλαίσιο, περιλαμβανομένων όλων των προεκτάσεων σε επίπεδο πολιτικής και ασφάλειας·

                           ιστ)

                           συγχαίρει τις υγειονομικές αρχές της Λιβύης και τους επαγγελματίες του τομέα της υγείας σχετικά με τη θεαματική βελτίωση των ιατρικών και επιστημονικών δυνατοτήτων στο θέμα της αντιμετώπισης του HIV-AIDS, η οποία επιτεύχθηκε μέσω του σχεδίου δράσης της Βεγγάζης, που υλοποιήθηκε από κοινού από την ΕΕ και τη Λιβύη, και υποστηρίζει τη ζητηθείσα επέκταση της εν λόγω συνεργασίας σε άλλες λοιμώδεις ασθένειες και άλλα ιατρικά κέντρα στη Λιβύη· καλεί τα κράτη μέλη της ΕΕ να επεκτείνουν την εξειδικευμένη υγειονομική περίθαλψη στους Λίβυους ασθενείς, μεταξύ άλλων διευκολύνοντας την προσωρινή θεραπεία σε εξειδικευμένα ιδρύματα στην Ευρώπη·

                           ιζ)

                           φρονεί ότι μια συμφωνία πλαίσιο πρέπει να προβλέπει επίσης συνδρομή για την οικοδόμηση θεσμικών ικανοτήτων προκειμένου να ενισχυθεί η κοινωνία των πολιτών, να ενισχυθούν οι προσπάθειες εκσυγχρονισμού της Λιβύης, να ενθαρρυνθούν οι δημοκρατικές μεταρρυθμίσεις, τα ανεξάρτητα μέσα ενημέρωσης και η ανεξαρτησία του δικαστικού σώματος και να ενθαρρυνθούν και άλλες προσπάθειες ώστε να δημιουργηθεί χώρος για επιχειρήσεις, ακαδημαϊκή κοινότητα, ΜΚΟ και άλλους Λίβυους παράγοντες·

                           ιη)

                           καλεί το Συμβούλιο και την Επιτροπή να μεριμνήσουν ώστε τα προγράμματα που προορίζονται για το εμπόριο να επικεντρώνονται στην παροχή πραγματικής στήριξης στις επιχειρήσεις, ιδίως στις μικρές και μεσαίες επιχειρήσεις, προκειμένου να μεγιστοποιηθεί το δυναμικό τους στον τομέα των εξαγωγών·

                           ιθ)

                           καλεί το Συμβούλιο και την Επιτροπή να ενθαρρύνουν τη Λιβύη να τηρήσει πλήρως τις δεσμεύσεις που ανέλαβε κατά την προσχώρηση στο Συμβούλιο Ανθρωπίνων Δικαιωμάτων των Ηνωμένων Εθνών και παροτρύνει επομένως τη Λιβύη να εκδώσει μόνιμες προσκλήσεις προς εκείνους που είχε ορίσει στο πλαίσιο των ειδικών διαδικασιών των Ηνωμένων Εθνών, όπως ο ειδικός εισηγητής των ΗΕ για τις εξωδικαστικές, συνοπτικές ή αυθαίρετες εκτελέσεις, ο ειδικός εισηγητής για τα βασανιστήρια, ο ειδικός εισηγητής για την ελευθερία της έκφρασης και ο ειδικός εισηγητής για τις σύγχρονες μορφές ρατσισμού, φυλετικών διακρίσεων, ξενοφοβίας και των συναφών μορφών μισαλλοδοξίας, καθώς και η ομάδα εργασίας για τις καταναγκαστικές και ακούσιες εξαφανίσεις και η ομάδα εργασίας για τις αυθαίρετες κρατήσεις, όπως ζητείται στην πρόσφατη οικουμενική περιοδική επανεξέταση για τη Λιβύη· ζητεί στο ίδιο πνεύμα την απρόσκοπτη πρόσβαση στη χώρα για την ανεξάρτητη εξέταση της συνολικής κατάστασης των ανθρωπίνων δικαιωμάτων·

                           κ)

                           καλεί το Συμβούλιο να διασφαλίσει ότι οι θεωρήσεις τύπου Σένγκεν για τους Λίβυους εκδίδονται χωρίς περιττές καθυστερήσεις, να εξετάσει διαδικασίες διευκόλυνσης και να πείσει τις αρχές της Λιβύης να διευκολύνουν τη χορήγηση θεώρησης για Ευρωπαίους που διαμένουν ή ασκούν επαγγελματική δραστηριότητα στη Λιβύη·

                           κα)

                           συνιστά να δημιουργηθεί το συντομότερο αντιπροσωπεία της ΕΕ στην Τρίπολη·

               2.

               αναθέτει στον Πρόεδρό του να διαβιβάσει την παρούσα σύσταση στο Συμβούλιο και, για ενημέρωση, στην Επιτροπή, καθώς και στις κυβερνήσεις των κρατών μελών της Ευρωπαϊκής Ένωσης.

      (1)  ΕΕ C 244 E, 18.10.2007, σ. 208.

      (2)  Κείμενα που εγκρίθηκαν, P7_TA(2010)0246.


title: ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ με την οποία εξουσιοδοτείται η Επιτροπή να αρχίσει διαπραγματεύσεις εξ ονόματος της Ευρωπαϊκής Ένωσης για την ανανέωση του πρωτοκόλλου της συμφωνίας αλιευτικής σύμπραξης με τη Μοζαμβίκη

text:
   EL
EL    EL
 ---pagebreak---                     ΕΥΡΩΠΑΪΚΗ ΕΠΙΤΡΟΠΗ
                                                  Βρυξέλλες, 22.12.2010
                                                  SEC(2010) 1593 τελικό
                 ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ
   µε την οποία εξουσιοδοτείται η Επιτροπή να αρχίσει διαπραγµατεύσεις εξ ονόµατος της
    Ευρωπαϊκής Ένωσης για την ανανέωση του πρωτοκόλλου της συµφωνίας αλιευτικής
                               σύµπραξης µε τη Μοζαµβίκη
EL                                                                                EL
 ---pagebreak---                    ΣΥΣΤΑΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ
    µε την οποία εξουσιοδοτείται η Επιτροπή να αρχίσει διαπραγµατεύσεις εξ ονόµατος της
     Ευρωπαϊκής Ένωσης για την ανανέωση του πρωτοκόλλου της συµφωνίας αλιευτικής
                                  σύµπραξης µε τη Μοζαµβίκη
   1.       ΑΙΤΙΟΛΟΓΙΚΗ ΕΚΘΕΣΗ
   Η Ευρωπαϊκή Ένωση και η ∆ηµοκρατία της Μοζαµβίκης συνήψαν πρωτόκολλο στο πλαίσιο
   της αλιευτικής συµφωνίας1 που µονογραφήθηκε από τα δύο συµβαλλόµενα µέρη στις 21
   ∆εκεµβρίου 2006 και τέθηκε σε ισχύ από την 1η Ιανουαρίου 2007. Η ισχύς του πρωτοκόλλου,
   µε το οποίο παρέχονται αλιευτικές δυνατότητες στα σκάφη της ΕΕ και καθορίζεται η
   χρηµατική αντιπαροχή, λήγει στις 31 ∆εκεµβρίου 2011.
   Η Επιτροπή προτείνει τη διαπραγµάτευση νέου πρωτοκόλλου το οποίο να ανταποκρίνεται
   στις πραγµατικές δυνατότητες και ανάγκες του στόλου των κρατών µελών και να
   ευθυγραµµίζεται µε τις κατευθυντήριες γραµµές του Συµβουλίου του Ιουλίου 2004 σχετικά
   µε τις συµφωνίες αλιευτικής σύµπραξης.
   Το Συµβούλιο καλείται να εγκρίνει τις οδηγίες διαπραγµάτευσης που επισυνάπτονται στην
   παρούσα σύσταση.
   2.       ΣΥΣΤΑΣΗ
   Με γνώµονα τα ανωτέρω, η Επιτροπή συνιστά:
   – Την εξουσιοδότηση της Επιτροπής από το Συµβούλιο για την έναρξη και διεξαγωγή
      διαπραγµατεύσεων µε στόχο την ανανέωση του πρωτοκόλλου στο πλαίσιο της συµφωνίας
      αλιευτικής σύµπραξης µε την ∆ηµοκρατία της Μοζαµβίκης.
   – Τον ορισµό της Επιτροπής ως διαπραγµατευτή επί του εν λόγω θέµατος για λογαριασµό
      της Ευρωπαϊκής Ένωσης.
   – Τη διεξαγωγή των εν λόγω διαπραγµατεύσεων από την Επιτροπή σε διαβούλευση µε την
      ειδική επιτροπή σύµφωνα µε τις διατάξεις της συνθήκης για την λειτουργία της
      Ευρωπαϊκής Ένωσης.
   – Την έγκριση των οδηγιών διαπραγµάτευσης που επισυνάπτονται στην παρούσα σύσταση
      από το Συµβούλιο.
   1
           Απόφαση του Συµβουλίου 2007/798/EΚ της 22ας Νοεµβρίου 2007, ΕΕ L 331 της 17ης ∆εκεµβρίου
           2007.
EL                                               2                                                  EL
 ---pagebreak---                                        ΠΑΡΑΡΤΗΜΑ
   Οδηγίες διαπραγµάτευσης
   – Στόχος των διαπραγµατεύσεων είναι η ανανέωση του πρωτοκόλλου στο πλαίσιο της
     συµφωνίας αλιευτικής σύµπραξης µεταξύ της Ευρωπαϊκής Ένωσης και της ∆ηµοκρατίας
     της Μοζαµβίκης, σύµφωνα µε τα συµπεράσµατα του Συµβουλίου, της 15ης Ιουλίου 2004,
     σχετικά µε τις συµφωνίες αλιευτικής σύµπραξης βάσει της ανακοίνωσης της Επιτροπής
     της 23ης ∆εκεµβρίου 2002 και λαµβανοµένης υπόψη της κατάστασης στην χώρα όσον
     αφορά τα ανθρώπινα δικαιώµατα.
   – Το πρωτόκολλο προβλέπει ρήτρα σχετικά µε τις συνέπειες στις περιπτώσεις παραβίασης
     των ανθρώπινων δικαιωµάτων και των δηµοκρατικών αρχών.
   – Φιλοδοξώντας να εξασφαλιστεί µέσω του νέου πρωτοκόλλου η προώθηση της βιώσιµης
     και υπεύθυνης αλιείας η Επιτροπή, κατά τις διαπραγµατεύσεις, θα επιδιώξει τους εξής
     στόχους:
           • Να διασφαλίσει την πρόσβαση στην αποκλειστική οικονοµική ζώνη (ΑΟΖ) της
             ∆ηµοκρατίας της Μοζαµβίκης και την έκδοση των απαραίτητων αδειών ώστε τα
             σκάφη του στόλου της Ευρωπαϊκής Ένωσης να αλιεύουν στην προαναφερθείσα
             ΑΟΖ.
           • Να λαµβάνονται δεόντως υπόψη οι βέλτιστες διαθέσιµες επιστηµονικές
             γνωµοδοτήσεις.
           • Να εξασφαλίζεται ότι η πρόσβαση σε αλιευτικούς πόρους θα στηρίζεται στα ίδια
             κριτήρια που ισχύουν για το ισχύον πρωτόκολλο και στις εξελίξεις που έχουν
             σηµειωθεί κατά τα λίγα τελευταία χρόνια.
           • Να ενισχυθεί ο διάλογος σχετικά µε την τοµεακή πολιτική µε στόχο να
             ενθαρρυνθεί η εφαρµογή µιας υπεύθυνης αλιευτικής πολιτικής που θα συνάδει µε
             τους αναπτυξιακούς στόχους της χώρας, ιδίως όσον αφορά την παρακολούθηση,
             τον έλεγχο και την επιτήρηση των αλιευτικών δραστηριοτήτων, τη διαχείριση των
             αλιευτικών πόρων και τα βελτιωµένα πρότυπα υγιεινής των αλιευτικών
             προϊόντων.
           •
EL                                            3                                            EL


Σημαντική ανακοίνωση νομικού περιεχομένου

|

52007PC0211

Σύσταση Απόφαση του Συμβουλίου σχετικά με την προσχώρηση της Βουλγαρίας και της Ρουμανίας στη σύμβαση της 26ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα  /* COM/2007/0211 τελικό - CNS 2007/0079 */

	[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |Βρυξέλλες, 25.4.2007COM(2007) 211 τελικό2007/0079 (CNS)ΣύστασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσχώρηση της Βουλγαρίας και της Ρουμανίας στη σύμβαση της 26ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα(υποβληθείσα από την Επιτροπή)ΑΙΤΙΟΛΟΓΙΚΗ ΕΚΘΕΣΗΜε την πράξη προσχώρησης της Βουλγαρίας και της Ρουμανίας του 2005[1] θεσπίστηκαν απλουστευμένες ρυθμίσεις για την προσχώρηση της Βουλγαρίας και της Ρουμανίας στις συμβάσεις (και τα πρωτόκολλα) που έχουν συναφθεί από τα κράτη μέλη επί τη βάσει του άρθρου 34 ΣΕΕ (πρώην άρθρο K.3 ΣΕΕ) ή του άρθρου 293 ΕΚ. Ειδικότερα, δεν απαιτείται πλέον, όπως συνέβαινε στο παρελθόν, διαπραγμάτευση και σύναψη ειδικών πρωτοκόλλων για την προσχώρηση στις υπόψη συμβάσεις (διαδικασία η οποία θα απαιτούσε κύρωση από 27 κράτη)· το άρθρο 3 παράγραφος 3 της πράξης προσχώρησης ορίζει απλώς ότι η Βουλγαρία και η Ρουμανία προσχωρούν στις εν λόγω συμβάσεις και στα πρωτόκολλα δυνάμει της ίδιας της πράξης προσχώρησης.Το άρθρο 3 παράγραφοι 3 και 4 της πράξης προσχώρησης προβλέπει ότι, για τον σκοπό αυτό, το Συμβούλιο εκδίδει απόφαση προκειμένου να ορίσει την ημερομηνία κατά την οποία τίθενται σε ισχύ οι εν λόγω συμβάσεις για τη Βουλγαρία και τη Ρουμανία και ότι προβαίνει σε όλες τις προσαρμογές των εν λόγω συμβάσεων οι οποίες είναι αναγκαίες λόγω της προσχώρησης των δύο νέων κρατών μελών (μία τέτοια προσαρμογή είναι οπωσδήποτε η θέσπιση των συμβάσεων στη βουλγαρική και στη ρουμανική γλώσσα, ούτως ώστε οι γλωσσικές αυτές εκδοχές να είναι «εξίσου αυθεντικές»). Το Συμβούλιο ενεργεί βάσει σύστασης της Επιτροπής, έπειτα από διαβουλεύσεις με το Ευρωπαϊκό Κοινοβούλιο.Στο παράρτημα I της πράξης προσχώρησης παρατίθεται κατάλογος των επτά σχετικών συμβάσεων και πρωτοκόλλων, που εμπίπτουν στον τομέα της Δικαιοσύνης και των Εσωτερικών Υποθέσεων.Ο εν λόγω κατάλογος συμπεριλαμβάνει τη σύμβαση της 26ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέα, το πρωτόκολλο της 29ης Νοεμβρίου 1996, το οποίο καταρτίστηκε επί τη βάσει του άρθρου Κ.3 της συνθήκης για την Ευρωπαϊκή Ένωση, σχετικά με την ερμηνεία δια προδικαστικών αποφάσεων του Δικαστηρίου των Ευρωπαϊκών Κοινοτήτων της σύμβασης για τη χρήση της πληροφορικής στον τελωνειακό τομέα, το πρωτόκολλο της 12ης Μαρτίου 1999, το οποίο καταρτίστηκε επί τη βάσει του άρθρου Κ.3 της συνθήκης για την Ευρωπαϊκή Ένωση, σχετικά με το πεδίο εφαρμογής της νομιμοποίησης εσόδων από παράνομες δραστηριότητες στη σύμβαση σχετικά με τη χρήση της πληροφορικής στον τελωνειακό τομέα καθώς και σχετικά με την προσθήκη του αριθμού καταχώρησης των μέσων μεταφοράς στη σύμβαση, καθώς και το πρωτόκολλο της 8ης Μαΐου 2003, το οποίο καταρτίστηκε σύμφωνα με το άρθρο 34 της συνθήκης για την Ευρωπαϊκή Ένωση, το οποίο τροποποιεί τη σύμβαση σχετικά με τη χρήση της πληροφορικής στον τελωνειακό τομέα όσον αφορά τη δημιουργία αρχείου φακέλων τελωνειακών ερευνών.Στόχος της παρούσας σύστασης της Επιτροπής για απόφαση του Συμβουλίου είναι να επιφέρει τις προσαρμογές που απαιτούνται λόγω της προσχώρησης της Βουλγαρίας και της Ρουμανίας στην προαναφερόμενη σύμβαση και τα πρωτόκολλα, σύμφωνα με το άρθρο 3 παράγραφος 4 της πράξης προσχώρησης.2007/0079 (CNS)ΣύστασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με την προσχώρηση της Βουλγαρίας και της Ρουμανίας στη σύμβαση της 26 ης Ιουλίου 1995, η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση, σχετικά με τη χρήση της πληροφορικής στον τελωνειακό τομέαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση,τη συνθήκη προσχώρησης της Βουλγαρίας και της Ρουμανίας,την πράξη προσχώρησης της Βουλγαρίας και της Ρουμανίας (στο εξής: «η πράξη προσχώρησης»), ιδίως δε το άρθρο 3 παράγραφος 4,τη σύσταση της Επιτροπής[2],τη γνώμη του Ευρωπαϊκού Κοινοβουλίου[3],Εκτιμώντας τα ακόλουθα:(1) Η σύμβαση η οποία καταρτίστηκε επί τη βάσει του άρθρου K.3 της συνθήκης για την Ευρωπαϊκή Ένωση σχετικά με τη χρήση της πληροφορικής στον τελωνειακό τομέα[4] (στο εξής: «η σύμβαση σχετικά με τη χρήση της πληροφορικής στον τελωνειακό τομέα») υπεγράφη στις Βρυξέλλες στις 26 Ιουλίου 1995 και τέθηκε σε ισχύ στις 25 Δεκεμβρίου 2005.(2) Προς συμπλήρωση της σύμβασης σχετικά με τη χρήση της πληροφορικής στον τελωνειακό τομέα θεσπίστηκαν οι εξής πράξεις:-  το πρωτόκολλο της 29ης Νοεμβρίου 1996, το οποίο καταρτίστηκε επί τη βάσει του άρθρου Κ.3 της συνθήκης για την Ευρωπαϊκή Ένωση, σχετικά με την ερμηνεία δια προδικαστικών αποφάσεων του Δικαστηρίου των Ευρωπαϊκών Κοινοτήτων της σύμβασης για τη χρήση της πληροφορικής στον τελωνειακό τομέα[5] (στο εξής: «το πρωτόκολλο σχετικά με την ερμηνεία από το Δικαστήριο»), το οποίο τέθηκε σε ισχύ στις 25 Δεκεμβρίου 2005·-  το πρωτόκολλο της 12ης Μαρτίου 1999, το οποίο καταρτίστηκε επί τη βάσει του άρθρου Κ.3 της συνθήκης για την Ευρωπαϊκή Ένωση, σχετικά με το πεδίο εφαρμογής της νομιμοποίησης εσόδων από παράνομες δραστηριότητες στη σύμβαση σχετικά με τη χρήση της πληροφορικής στον τελωνειακό τομέα καθώς και σχετικά με την προσθήκη του αριθμού καταχώρησης των μέσων μεταφοράς στη σύμβαση[6] (στο εξής: «το πρωτόκολλο σχετικά με το πεδίο εφαρμογής της νομιμοποίησης εσόδων από παράνομες δραστηριότητες»), που θα τεθεί σε ισχύ ενενήντα ημέρες μετά την κοινοποίηση από το τελευταίο κράτος μέλος που θα προβεί στη διατύπωση αυτή και το οποίο είναι μέλος της Ευρωπαϊκής Ένωσης την ημέρα που θα εκδοθεί η πράξη του Συμβουλίου για την κατάρτιση του παρόντος πρωτοκόλλου·-  το πρωτόκολλο της 8ης Μαΐου 2003, το οποίο καταρτίστηκε σύμφωνα με το άρθρο 34 της συνθήκης για την Ευρωπαϊκή Ένωση και τροποποιεί τη σύμβαση σχετικά με τη χρήση της πληροφορικής στον τελωνειακό τομέα όσον αφορά τη δημιουργία αρχείου φακέλων τελωνειακών ερευνών[7] (στο εξής: «το πρωτόκολλο σχετικά με τη δημιουργία αρχείου φακέλων τελωνειακών ερευνών»), το οποίο θα τεθεί σε ισχύ για τα οικεία οκτώ κράτη μέλη ενενήντα ημέρες μετά την κοινοποίηση από το όγδοο κράτος που θα προβεί στη διατύπωση αυτή και το οποίο είναι μέλος της Ευρωπαϊκής Ένωσης την ημέρα που θα εκδοθεί η πράξη του Συμβουλίου για την κατάρτιση του παρόντος πρωτοκόλλου.(3) Μετά την προσχώρησή τους στην Ευρωπαϊκή Ένωση, η Τσεχική Δημοκρατία, η Εσθονία, η Κύπρος, η Λετονία, η Λιθουανία, η Ουγγαρία, η Πολωνία, η Σλοβενία και η Σλοβακία κατέθεσαν τα έγγραφα προσχώρησής τους στη σύμβαση σχετικά με τη χρήση της πληροφορικής στον τελωνειακό τομέα· η Τσεχική Δημοκρατία, η Εσθονία, η Κύπρος, η Λιθουανία, η Ουγγαρία, η Πολωνία, η Σλοβενία και η Σλοβακία κατέθεσαν τα έγγραφα προσχώρησής τους στα τρία πρωτόκολλα· η Λετονία κατέθεσε τα έγγραφα προσχώρησής της στο πρωτόκολλο σχετικά με την ερμηνεία από το Δικαστήριο.(4) Το άρθρο 3 παράγραφος 3 της πράξης προσχώρησης προβλέπει ότι η Βουλγαρία και η Ρουμανία προσχωρούν στις συμβάσεις και στα πρωτόκολλα που έχουν συναφθεί μεταξύ των κρατών μελών και απαριθμούνται στο παράρτημα I της πράξης προσχώρησης, συμπεριλαμβανομένης μεταξύ άλλων της σύμβασης σχετικά με τη χρήση της πληροφορικής στον τελωνειακό τομέα και των πρωτοκόλλων της εν λόγω σύμβασης. Οι εν λόγω συμβάσεις και τα πρωτόκολλα τίθενται σε ισχύ, για τη Βουλγαρία και τη Ρουμανία, κατά την ημερομηνία που ορίζει το Συμβούλιο.(5) Σύμφωνα με το άρθρο 3 παράγραφος 4 της πράξης προσχώρησης, το Συμβούλιο επιφέρει όλες τις προσαρμογές που απαιτούνται λόγω της προσχώρησης στις εν λόγω συμβάσεις και τα πρωτόκολλα,ΑΠΟΦΑΣΙΖΕΙ:Άρθρο 1Τα κείμενα στη βουλγαρική και στη ρουμανική γλώσσα της σύμβασης σχετικά με τη χρήση της πληροφορικής στον τελωνειακό τομέα, του πρωτοκόλλου σχετικά με τη δημιουργία αρχείου φακέλων τελωνειακών ερευνών, του πρωτοκόλλου σχετικά με την ερμηνεία από το Δικαστήριο και του πρωτοκόλλου σχετικά με το πεδίο εφαρμογής της νομιμοποίησης εσόδων από παράνομες δραστηριότητες, τα οποία επισυνάπτονται στην παρούσα απόφαση, θεωρούνται αυθεντικά υπό όρους ίδιους με αυτούς που ισχύουν για τις υπόλοιπες γλωσσικές εκδοχές της σύμβασης σχετικά με τη χρήση της πληροφορικής στον τελωνειακό τομέα και των πρωτοκόλλων της.Άρθρο 2Η σύμβαση σχετικά με τη χρήση της πληροφορικής στον τελωνειακό τομέα, όπως έχει τροποποιηθεί με το πρωτόκολλο σχετικά με τη δημιουργία αρχείου φακέλων τελωνειακών ερευνών και με την παρούσα απόφαση, καθώς και τα πρωτόκολλά της σχετικά με την ερμηνεία από το Δικαστήριο και σχετικά με το πεδίο εφαρμογής της νομιμοποίησης εσόδων από παράνομες δραστηριότητες αρχίζουν να ισχύουν την πρώτη ημέρα του πρώτου μήνα μετά την έκδοση της παρούσας απόφασης μεταξύ της Βουλγαρίας, της Ρουμανίας και των υπολοίπων κρατών μελών ως προς τα οποία ισχύει η σύμβαση σχετικά με τη χρήση της πληροφορικής στον τελωνειακό τομέα. Αρχίζει να ισχύει μεταξύ της Βουλγαρίας, της Ρουμανίας και καθενός από τα υπόλοιπα κράτη μέλη την ημέρα ενάρξεως ισχύος της σύμβασης σχετικά με τη χρήση της πληροφορικής στον τελωνειακό τομέα για το οικείο άλλο κράτος μέλος.Άρθρο 3Η παρούσα απόφαση παράγει αποτελέσματα από την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.Βρυξέλλες,Για το ΣυμβούλιοΟ ΠρόεδροςΠΑΡΑΡΤΗΜΑ Κείμενο στη βουλγαρική και στη ρουμανική γλώσσα της σύμβασης σχετικά με τη χρήση της πληροφορικής στον τελωνειακό τομέα και των πρωτοκόλλων της σχετικά με την ερμηνεία από το Δικαστήριο, σχετικά με το πεδίο εφαρμογής της νομιμοποίησης εσόδων από παράνομες δραστηριότητες και σχετικά με τη δημιουργία αρχείου φακέλων τελωνειακών ερευνών.[1] ΕΕ L 157 του 2005, σ. 203.[2] ΕΕ C […], […], σ. […].[3] ΕΕ C […], […], σ. […].[4] ΕΕ C 316 της 27.11.1995, σ. 34.[5] ΕΕ C 151 της 20.5.1997, σ. 16.[6] ΕΕ C 91, 31.3. 1999, σ 2.[7] ΕΕ C 139, 13.6. 2003, σ 2. (Διορθωτικό ΕΕ C 56, 5.3.2005, σ. 46 και ΕΕ C 191, 5.8.2005, σ. 18.)